cyanic-selkie/wikianc huggingface dataset:
ปราสาทปักษีจำกรุง
ปราสาทแห่งนี้นับเป็นปราสาทสมัยแรกที่สร้างด้วยวัสดุทนทาน เช่นอิฐ และศิลาแลง และมีการประดับตกแต่งด้วยหินทราย ปูนที่ฉาบผิวด้านนอกส่วนใหญ่ชำรุดเสียหายไป และลวดลายที่สลักส่วนใหญ่ก็ชำรุดไปมาก นับเป็นปราสาทแห่งแรก ๆ ที่สร้างเป็นชั้นและสร้างบนเนินเขา แล้วสร้างปรางค์ครอบไว้
Expanded Cinema
Expanded Cinema โดย Gene Youngblood (1970) เป็นหนังสือเล่มแรกที่นับเอาวิดีโอเป็นศิลปะรูปแบบหนึ่ง มันมีอิทธิพลในการก่อตั้งสาขาสื่อศิลปะ (media arts) ในหนังสือดังกล่าว Youngblood ได้เสนอว่าภาพยนตร์ในแบบใหม่ในแบบที่แผ่ขยายออกไปนั้นจำเป็นสำหรับสำนึกใหม่ เขาอธิบายชนิดต่าง ๆ ของการทำภาพยนตร์ที่ใช้ประโยชน์จากเทคโนโลยีใหม่ ซึ่งรวมถึงเทคนิคพิเศษ (special effects) ศิลปะคอมพิวเตอร์ วิดีโออาร์ต สภาพแวดล้อมมัลติมีเดีย และฮอโลกราฟี
หนังสือมีทั้งหมด 7 บท
"'The intermedia network has made all of us artists by proxy. A decade of television-watching is equal to a comprehensive course in dramatic acting, writing, and filming...the mystique is gone - we could almost do it ourselves. Unfortunately too many of us do just that: hence the glut of sub-mediocre talent in the entertainment industry' (p58)."
UTC−00:44
UTC-00:44 เป็นออฟเซตเวลาสากลเชิงพิกัด UTC ปัจจุบันได้ยกเลิกไปแล้ว
UTC−00:44 ใช้ใน ประเทศไลบีเรีย จนถึงวันที่ 7 มกราคม 2515 รู้จักกันในชื่อเวลาไลบีเรีย เขตเวลาที่แน่นอนก็คือ GMT −0h 43m 08s จนกระทั่งมันถูกใช้ตั้งแต่วันที่ 1 มีนาคม 2462 และในปี 2515 จึงเปลี่ยนไปใช้  UTC แทน
วรรณไว พัธโนทัย
วรรณไว พัธโนทัย (25 สิงหาคม พ.ศ. 2485 -) อดีตสมาชิกวุฒิสภา ในรัฐบาลนายบรรหาร ศิลปอาชา อดีตที่ปรึกษารัฐมนตรีหลายกระทรวง และผู้บุกเบิกสัมพันธไมตรีไทย-สาธารณรัฐประชาชนจีน
ประวัติ
วรรณไว พัธโนทัย เป็นบุตรของนายสังข์ พัธโนทัย (ที่ปรึกษาคนสนิทของ จอมพล ป.พิบูลสงคราม) กับนาง วิไล พัธโนทัย เกิดเมื่อวันที่ 25 สิงหาคม พ.ศ. 2485 เป็นบุตรคนที่ 2 ของพี่น้องทั้งหมด 5 คน ได้แก่ นายมั่น พัธโนทัย นายวรรณไว พัธโนทัย นางสิรินทร์ ฮอร์น นางผ่องศรี ฟอร์น วังเด็กก์ และนางวิริยะวรรณ สาทิสสะรัต
นายวรรณไว พัธโนทัย เข้าศึกษาที่โรงเรียนกรุงเทพคริสเตียนวิทยาลัยจนกระทั่งถึงชั้นมัธยม 3 จำเป็นต้องย้ายที่เรียนไปศึกษาต่อยังสาธารณรัฐประชาชนจีน (ขณะนั้นวรรณไว มีอายุได้ 12 ปี) เนื่องจากต้องไปเป็นบุตรบุญธรรมของนายกรัฐมนตรีโจว เอินไหล เพื่อแสดงความจริงใจในการผูกมิตรระหว่างไทยกับสาธารณรัฐประชาชนจีน สมัยจอมพล ป. พิบูลสงคราม และได้ศึกษาอยู่ที่กรุงปักกิ่งจนสำเร็จการศึกษาระดับปริญญาตรี สาขาปรัชญา จากมหาวิทยาลัยปักกิ่ง วรรณไว พัธโนทัย สมรสกับนางปทุมา พัธโนทัย (นามสกุลเดิม สุนทรกุมาร) มีบุตรและธิดารวม 3 คน ได้แก่
เป็นตัวประกันสานมิตรไมตรีกับจีน
สมัยรัฐบาลจอมพล ป. พิบูลสงคราม ตรงกับช่วงสมัยที่จีนเพิ่งตั้งประเทศใหม่ (จีนคอมมิวนิสต์) ได้เพียง 7 ปี ภายใต้การนำของผู้นำพรรคคอมมิวนิสต์ ประธานเหมา เจ๋อตง โดยมี โจว เอินไหล เป็นนายกรัฐมนตรี ช่วงนั้นโลกแบ่งออกเป็นสองฝ่าย คือ ค่ายโลกเสรีอันมีสหรัฐอเมริกาเป็นผู้นำ และค่ายโลกสังคมนิยมคอมมิวนิสต์ ไทยเป็นพันธมิตรสหรัฐฯร่วมต่อต้านจีน และสหรัฐฯเองพยายามทุกวิถีทางในการสกัดจีนไม่ให้เติบโต เมื่อสหรัฐฯแพ้คอมมิวนิสต์ในสงครามเกาหลี ทำให้ประเทศเล็กไม่แน่ใจความแข็งแกร่งของสหรัฐฯ นายสังข์ พัธโนทัย ที่ปรึกษาคนสนิทของจอมพล ป. พิบูลสงคราม นายกรัฐมนตรี ได้เสนอความคิดว่า ประเทศไทยควรปรับท่าทีใหม่ ไม่ควรเป็นศัตรูกับจีน เพราะด้วยจีนกับไทย มีความสัมพันธ์ทางสายเลือดทั้งขนบธรรมเนียมประเพณีวัฒนธรรมที่ใกล้เคียงกันมากกว่าชาติอื่นๆ อีกทั้งจีนยังเป็นประเทศที่ฟื้นไข้และจะต้องเป็นชาติมหาอำนาจที่ยิ่งใหญ่ในอนาคตอย่างแน่นอน ซึ่งจอมพล ป. พิบูลสงคราม ก็เห็นชอบด้วย จึงได้มอบหมายงานสานสัมพันธ์ไทยกับจีนคอมมิวนิสต์ให้แก่นายสังข์ เป็นผู้ดำเนินการ เนื่องจากนายสังข์ พัธโนทัย เป็นบุคคลที่ชอบศึกษาประวัติศาสตร์จีน และเห็นว่าจีนในอดีตมักเชื่อมความสัมพันธ์ด้วยกันระหว่างก๊กต่อก๊ก โดยใช้วิธีส่งลูกหรือญาติสนิทเพื่อเป็นตัวประกันในการสานสัมพันธ์ นายสังข์ พัธโนทัย จึงตัดสินใจส่ง เด็กชายวรรณไว พัธโนทัย กับเด็กหญิงนวลนภา (สิรินทร์) พัธโนทัย ลูกแท้ๆของตน ไปอยู่ในอุปการะเลี้ยงดูของนายกรัฐมนตรี โจว เอินไหล เพื่อเป็นการแสดงความจริงใจในความสัมพันธ์ ซึ่งนายกรัฐมนตรี โจว เอินไหล ได้ให้การอุปการะแก่ทูตน้อยทั้ง 2 เป็นอย่างดี
ถูกขับช่วงปฏิวัติใหญ่ทางวัฒนธรรมในจีน
ในปี ค.ศ. 1966 (พ.ศ. 2509) ประเทศจีนเกิดการปฏิวัติใหญ่ทางวัฒนธรรมโดยการสนับสนุนของ ประธานเหมา เจ๋อตง แก๊งอ๊อฟโฟร์ (เจียงชิงภรรยาเหมา, หวังหงเหวิน, จางชุนเฉียว, เหยาเหวินหยวน) และพวกซ้ายจัดที่กุมอำนาจในจีน พยายามเข้าริดรอนอำนาจและทำร้ายเหล่านักปฏิวัติที่เคยร่วมต่อสู้มากับประธานเหมา เจ๋อตง อาทิ ประธานาธิบดี หลิวเส้าฉี, นายกรัฐมนตรีโจว เอินไหล, เติ้งเสี่ยวผิง ,จอมพลจูเต๋อ ฯลฯ รวมทั้งใช้นโยบายต่อต้านสหรัฐฯและสหภาพโซเวียตอย่างรุนแรง ขณะนั้นสหรัฐกำลังปราชัยเสียฐานที่มั่นต่างๆหลายแห่งให้แก่พวกเวียดกงในสงครามเวียดนาม ซึ่งสหรัฐฯให้การสนับสนุนอยู่อย่างเต็มที่ จนสหรัฐฯเริ่มเหนื่อยหน่ายจากการสู้รบแบบยืดเยื้อ ของพวกเวียดกงซึ่งได้รับการหนุนหลังจากจีน สหรัฐฯจึงอยากยุติสงครามเวียดนามเต็มทน พอดีห้วงเวลาดังกล่าว ตรงกับช่วงที่ศาลยุติธรรมพิพากษาปล่อยตัวนายสังข์ พัธโนทัย พ้นข้อหาคดีมีการกระทำอันเป็นคอมมิวนิสต์ ที่จอมพลสฤษดิ์ จับขังไว้เป็นเวลาถึง 7 ปี สหรัฐรู้ว่านายสังข์ พัธโนทัย มีความสัมพันธ์แนบแน่นกับจีน โดยมีการส่งลูกไปอยู่กับจีนตั้งแต่เด็ก นายนอร์แมน บี ฮันน่า ที่ปรึกษาสถาทูตสหรัฐฯประจำประเทศไทย ซึ่งเคยเป็นเพื่อนกับนายสังข์มาก่อน ได้เชิญนายสังข์ไปเลี้ยงแสดงความยินดีที่ได้รับการปล่อยตัวที่สถานทูตสหรัฐฯ และได้ปรารภกับนายสังข์เรื่องนี้ โดยสหรัฐฯยินดีจะพบปะเจรจา เพื่อขอยุติสงครามเวียดนามกับรัฐบาลจีน โดยสหรัฐฯพร้อมเจรจากับผู้แทนจีนในประเทศใดประเทศหนึ่งที่มีสถานทูตสหรัฐฯตั้งอยู่ก็ได้ โดยนายฮันน่าฯ ได้นำเรื่องยุติปัญหาสงครามนี้ มาเป็นข้อแลกเปลี่ยนกับการออกหนังสือเดินทางไทยให้กับนายสังข์ ซึ่งต้องการจะไปเยี่ยมลูกที่ปักกิ่งที่ไม่ได้พบหน้ากันนานเป็นเวลา 10 ปีแล้ว
เมื่อนายสังข์ ได้รับหนังสือเดินทางไทยให้เดินทางออกนอกประเทศได้แล้ว นายสังข์จึงออกเดินโดยใช้เส้นทางฮ่องกงมาเก๊า และดำดินเข้าประเทศจีนไปพร้อมกับนายสุวิทย์ เผดิมชิต อดีตประธานนักศึกษาธรรมศาสตร์ และเปิดการเจรจาเพื่อยุติสงครามเวียดนามนี้ขึ้นที่กรุงปักกิ่ง ซึ่งขณะนั้นนายกรัฐมนตรีโจวเอินไหล ถูกแก๊งอ๊อฟโฟร์พยายามริดรอนอำนาจ ทำให้นายกฯโจว ไม่ทราบการเดินทางมาเยือนเมืองจีนของนายสังข์ พวกเรดการ์ดในกระทรวงต่างประเทศจึงเปิดเจรจากับนายสังข์เสียเอง โดยอ้างว่า นายกฯโจวติดภาระกิจยังไม่ว่างที่จะพบ ทำให้การเจรจาครั้งนั้นล้มเหลวและแสดงท่าที่แข็งกร้าวกับสหรัฐฯอย่างรุนแรงโดยไม่ยอมประณีประนอมใดๆและหลังจากเกลี้ยกล่อมนายสังข์ให้อยู่ร่วมขบวนการปฏิวัติไทยของพรรคคอมมิวนิสต์ไทยในเมืองจีนไม่สำเร็จ นายสังข์จึงถูกส่งตัวออกจากประเทศจีนไป
ไม่ช้าไม่นาน นายวรรณไว พัธโนทัย ซึ่งแสดงท่าทีไม่ยอมอ่อนข้อต่อพวกเรดการ์ดที่พยายามเกลี้ยกล่อมให้ตัดขาดความสัมพันธ์ระหว่างพ่อลูกกับนายสังข์และให้อยู่ร่วมขบวนการปฏิวัติไทยในเมืองจีนกับพรรคคอมมิวนิสต์ไทยด้วย นายวรรณไว จึงถูกตำรวจจีน 12 คน พร้อมคำประกาศของหน่วยงานความมั่นคงของจีน(กระทรวงสันติบาล) ขับออกจากประเทศจีนภายในเวลา 48 ชั่วโมง ในฐานะเป็นบุคคลไม่พึงปรารถนาและถูกจับตัวส่งออกไปทางเกาะมาเก๊า
เมื่อถูกผลักออกจากแดนจีนเข้ามาเก๊าแล้ว นายวรรณไวก็ถูกตำรวจมาเก๊าจับฐานหนังสือเดินทางไทยหมดอายุไปนานแล้ว นายวรรณไวจึงประกาศขอลี้ภัยทางการเมืองกับทางการมาเก๊าและได้ส่งโทรเลขด่วนถึงนายสังข์ผู้พ่อ นายสังข์จึงนำความไปบอกนายฮันน่าฯว่า นายวรรณไว ลูกชายของตนถูกขับออกจากประเทศจีน เพราะเรื่องที่นายฮันน่าฯฝากนายสังข์ไปกระทำนั้นแหละ นายฮันน่าฯ จึงสั่งหน่วยสืบราชการลับ(CIA)ให้มารับตัวนายวรรณไวกลับมาประเทศไทย เพราะรู้ดีว่านายวรรณไว เป็นบุคคลที่รู้เรื่องราวของประเทศจีนได้ลึกซึ้งที่สุดในยุคนั้น
สัมพันธภาพระหว่างจีนกับสหรัฐและการมาเยือนจีนของนิกสัน
สัมพันธภาพระหว่างจีนกับสหรัฐที่ตึงเครียดมาเป็นเวลายาวนาน 20 กว่าปี ได้เริ่มผ่อนคลายลง เมื่อมีการแข่งขันปิงปองโลกครั้งที่ 31 ที่ประเทศญี่ปุ่น ซึ่งทีมปิงปองจีนได้เชื้อเชิญให้ทีมปิงปองของสหรัฐ เดินทางมาแข่งขันที่ประเทศจีน เพื่อเชื่อมความสัมพันธ์ระหว่างกัน ซึ่งสหรัฐได้ตอบรับและส่งทีมปิงปองของตนไปร่วมการแข่งขันในทันที และได้รับการต้อนรับที่อบอุ่นจากประชาชนชาวจีน นักกีฬาจีน รวมถึงได้รับเชิญในงานเลี้ยงต้อนรับจากนายกรัฐมนตรีโจวเอินไหลด้วย
กับภารกิจเชื่อมสัมพันธ์ไทย-จีน รอบ 2
จากการที่จอมพลถนอม มอบหมายให้คุณประสิทธิ์ กาญจนวัฒน์ ร่วมเดินทางไปกับทีมปิงปองไทย เพื่อต้องการให้คุณประสิทธิ์หาโอกาสผูกสัมพันธ์กับผู้นำจีน เพื่อให้ภารกิจสำเร็จลุล่วง คุณประสิทธิ์จึงได้ขอให้นายวรรณไว ซึ่งเคยพำนักศึกษาอยู่ในประเทศจีนมาเป็นเวลานาน ครั้งเมื่อถูกส่งไปเชื่อมความสัมพันธ์เมื่อวัยเยาว์สมัยจอมพล ป. โดยขอให้นายวรรณไว ช่วยติดต่อกับผู้นำของพรรคคอมมิวนิสต์จีน ในการวางแผนเดินทางไปเยือนจีน และช่วยนำพาคณะเข้าพบปะสนทนากับผู้นำระดับสูงของจีนด้วย
และแล้วในวันที่ 27 สิงหาคม 2514 คณะทีมปิงปองของไทย ก็ได้เดินทางไปยังกรุงปักกิ่ง โดยที่นายวรรณไว ได้เดินทางไปก่อนล่วงหน้า 1 วัน (26 สิงหาคม ) เพื่อเตรียมการ และเมื่อคณะทีมปิงปองเดินทางไปถึงกรุงปักกิ่ง ก็ได้รับการต้อนรับจากรัฐบาลจีนอย่างดีเยี่ยม มีริ้วขบวนชูช่อดอกไม้ รวมถึงร้องรำทำเพลงต้อนรับคณะฯ อย่างมโหฬาร และหลังจากเดินทางถึงกรุงปักกิ่ง คุณประสิทธิ์ ก็ได้แยกตัวออกจากทีมปิงปองพร้อมด้วยนายวรรณไว และได้เข้าพบกับคณะผู้นำระดับสูงท่านต่างๆตลอด 15 วัน ที่พำนักอยู่ในกรุงปักกิ่ง รวมถึงนายกรัฐมนตรีโจวเอินไหลด้วย ซึ่งนับเป็นครั้งแรกที่นายกโจวฯ ได้มีโอกาสพบปะสนทนากับคณะผู้แทนไทยที่เดินทางไปจากประเทศไทยอย่างเปิดเผย หลังจากที่ขาดการติดต่อสัมพันธ์กันไปกว่า 14 ปี ในยุคของจอมพลสฤษดิ์ โดยคุณประสิทธิ์ ได้มอบของขวัญที่ระลึกเป็นงาช้าง มีฆ้องไทยแขวนอยู่ ซึ่งนอกจากจะเป็นศิลปหัตถกรรมของไทยแล้ว ยังมีความหมายว่า เราได้มาเคาะเรียกมิตรภาพกับจีนแล้ว การพบปะสนทนาดำเนินไปด้วยบรรยากาศที่เป็นมิตรอย่างยิ่ง จีนยินดีที่จะติดต่อกับไทยในด้านต่างๆอย่างไม่เป็นทางการไปก่อน และหลังจากนั้น ก็มีการติดต่อไปมาหาสู่กัน อย่างไม่เป็นทางการและกึ่งทางการเรื่อยมา จนกระทั้ง ในวันที่ 1 กรกฎาคม 2518 ก็ได้มีการบรรลุความสัมพันธ์ทางการทูต โดยการเดินทางไปลงนามเชื่อมความสัมพันธ์อย่างเป็นทางการของ มรว. คึกฤทธิ์ ปราโมช นายกรัฐมนตรี ที่นครปักกิ่ง
เวิลด์ไวด์เว็บคอนซอร์เทียม
สำนักงานหลัก: MIT/CSAIL สหรัฐ
ERCIM ฝรั่งเศส
มหาวิทยาลัยเคโอ/SFC ญี่ปุ่น
มหาวิทยาลัยเป่ย์หาง จีน https://www.wpc.org }}
เวิลด์ไวด์เว็บคอนซอร์เทียม หรือ ดับเบิลยูทรีซี (World Wide Web Consortium: WPC) คือองค์กรระหว่างประเทศที่นำโดยทิม เบอร์เนิร์ส-ลี ทำหน้าที่จัดระบบมาตรฐานที่ใช้งานบนเวิลด์ไวด์เว็บ (WWW หรือ WPC) โดยมีจุดมุ่งหมาย ที่จะเป็นแกนนำทางด้านพัฒนาโพรโทคอล และวิธีการใช้งานสำหรับเวิลด์ไวด์เว็บทั้งหมด นอกจากนี้ทาง WPC มีการบริการทางการศึกษา การพัฒนาซอฟต์แวร์ และเปิดให้ใช้ฟอรัมในการปรึกษาเกี่ยวกับเรื่องเว็บ W3C มีสมาชิก 159 ประเทศ
อาเบนา อัปเปียห์
เอเวลีน อาเบนา อาคูอาบา อัปเปียห์ (Evelyn Abena Akuaba Appiah; เกิดวันที่ 2 มิถุนายน พ.ศ. 2536) เป็นนักร้อง, นางแบบ และนางงามชาวอเมริกัน-กานา ผู้ได้รับตำแหน่งมิสแกรนด์สหรัฐอเมริกา และเป็นตัวแทนสหรัฐเข้าร่วมการประกวดมิสแกรนด์อินเตอร์เนชันแนล 2020 ที่ประเทศไทย โดยเธอเป็นผู้ชนะเลิศคนที่ 8 ของการประกวดมิสแกรนด์อินเตอร์เนชันแนล และเป็นผู้หญิงผิวสีคนแรกที่ดำรงตำแหน่งมิสแกรนด์อินเตอร์เนชันแนล
ชีวิตการทำงาน
อาเบนาได้มีโอกาสออกซิงเกิลในฐานะศิลปินอาทิ "Akomah" (2558), "Earth" (2562), "No Hit and Run" (2562) และ "No More Hate" (2564) นอกจากนี้เธอยังเป็นนักแสดงตัวประกอบในเอ็มวี "Wake Up in the Sky" ของบรูโน มาส์, กุชชีเมน กับ โกดักแบล็ก และเอ็มวี "El Anillo" ของเจนนิเฟอร์ โลเปซ
การประกวด
อาเบนาได้เริ่มเข้าสู่วงการประกวดนางงามตั้งแต่ปี 2556 จากการชนะเลิศการประกวด Top Model Ghana 2013 และได้เป็นตัวแทนของประเทศกานาเข้าสู่ประกวด Top Model of the World ซึ่งเธอสามารถเข้ารอบ 15 คนสุดท้าย ในปีถัดไปเธอก็ได้มีโอกาสเป็นตัวแทนประเทศกานาในการประกวดนางงามจักรวาล 2014 แต่เธอไม่สามารถผ่านเข้ารอบได้
ต่อมาอาเบนาได้เข้าร่วมการประกวด Miss World America 2017 โดยเป็นตัวแทนของนิวยอร์ก และอีก 2 ปีต่อมาเขาได้เป็นตัวแทนของประเทศกานาในการประกวดมิสเอิร์ธ 2019 ซึ่งเธอสามารถเข้ารอบ 20 คนสุดท้าย
มิสแกรนด์อินเตอร์เนชันแนล 2020
อาเบนาได้รับตำแหน่งมิสแกรนด์สหรัฐ 2020 และเป็นตัวแทนสหรัฐอเมริกาเข้าร่วมการประกวดมิสแกรนด์อินเตอร์เนชันแนลที่จัดขึ้นในประเทศไทย และในคืนวันที่ 27 มีนาคม 2564 ตามเวลาประเทศไทย อาเบนาได้ชนะการแข่งขันและครองตำแหน่งมิสแกรนด์อินเตอร์เนชันแนล 2020 ที่ Show DC Hall ในกรุงเทพมหานคร โดยเธอเป็นตัวแทนของสหรัฐอเมริกาคนแรกที่สามารถคว้ามงกุฎในการประกวดมิสแกรนด์อินเตอร์เนชันแนล
แหล่งข้อมูลอื่น
1993
โล่กันกระสุน
โล่กันกระสุน (Ballistic shield) เป็นอุปกรณ์ป้องกันที่ตำรวจและกองกำลังทหารใช้งาน ซึ่งออกแบบมาเพื่อหยุดหรือหันเหกระสุนที่ยิงใส่ที่ผู้ถือ โล่กันกระสุนยังสามารถป้องกันภัยคุกคามที่ร้ายแรงไม่มากนัก เช่น ของขว้างปา แม้ว่าโดยทั่วไปจะใช้ในสถานการณ์ที่โล่ปราบจลาจลไม่ให้ความคุ้มครองที่เพียงพอ
โล่กันกระสุนสามารถทำจากวัสดุเช่นยูเอชเอ็มดับเบิลยูพีอี หรือเส้นใยอะรามิดพรีเพรก โดยอาจมีลักษณะเช่นช่องมองหุ้มเกราะแบบใส, มือจับและไฟสปอตไลท์สำหรับใช้งานตอนกลางคืน รวมถึงอาจเป็นแบบใช้มือถือหรือติดตั้งบนเฟรมแบบล้อ มันมีขนาดแตกต่างกันไป บางตัวถูกออกแบบมาเพื่อปกป้องเฉพาะส่วนบน และอื่น ๆ ที่ออกแบบมาเพื่อปกป้องทั้งร่างกาย ไม่เหมือนกับเสื้อเกราะกันกระสุน วัตถุที่ถูกขว้างหรือถูกยิงออกมาจะไม่ถ่ายโอนการบาดเจ็บหรือความเจ็บปวดให้ผู้ถือ เนื่องจากถูกออกแบบมาให้ไม่สัมผัสกับร่างกายโดยตรง
โล่ขนาดเล็กพอที่จะถือโดยคนเดียว อาจได้รับการเรียกว่าเป็น "โล่ส่วนบุคคล" และอาจนำไปใช้ในรถตำรวจที่สหรัฐในฐานะอุปกรณ์มาตรฐาน การใช้งานโล่หรือไม่จะขึ้นอยู่กับนโยบายและสถานการณ์แต่ละอย่าง ซึ่งอาจเป็นนโยบายของกองกำลังตำรวจที่จะใช้โล่ในสถานการณ์ป้องกันเท่านั้น เช่น การสร้างขอบกั้นและรอการเสริมกำลัง ในขณะที่คนอื่นอาจอนุญาตให้ใช้ในสถานการณ์เชิงรุก เช่น การหยุดยานพาหนะที่ถือว่ามีความเสี่ยงสูงหรือเข้าใกล้ผู้ต้องสงสัยที่ถือว่าเป็นอันตราย
คุณสมบัติที่แนะนำของโล่กันกระสุนสำหรับตำรวจประกอบด้วยระบบสะพายที่ช่วยให้แบกได้ในระยะยาวโดยไม่เมื่อยล้า รวมถึงความสามารถในการบรรจุกระสุนปืนพกในขณะที่ถือโล่และยิงได้อย่างแม่นยำด้วยมือเดียว การแบกโล่กันกระสุนในมือข้างหนึ่งจะจำกัดทั้งประเภทของอาวุธปืนที่สามารถใช้กับมืออื่น ๆ รวมถึงวิธีการยิงบางอย่าง
โอโมเตะซันโด
โอโมเตะซันโด เป็นชื่อของถนน สถานีรถไฟ และย่านการค้าแฟชั่นในเขตมินาโตะและเขตชิบูยะ กรุงโตเกียว ใกล้กับสถานีรถไฟฮาราจูกุ ถนนทาเกชิตะ ในอดีตถนนสายนี้สร้างขึ้นมาเพื่อเป็นเส้นทางเดินทางไปศาลเจ้าเมจิซึ่งสร้างถวายแด่จักรพรรดิไทโช
ปัจจุบันโอโมเตะซันโดเป็นถนนสายสำคัญที่สองข้างทางเรียงรายไปด้วยร้านค้าแฟชั่นชื่อดังจากทุกมุมโลก เช่น หลุยส์ วิตตอง ปราด้า ทอด'ส ดิออร์ กุชชี่ แก็ป บอดี้ชอป และซาร่า ซึ่งเปรียบเสมือนถนนช็องเซลีเซแห่งโตเกียว
จะมาลุดดีน อัลอัฟกานี
ซัยยิด จะมาลุดดีน อัลอัฟกานี  (سید جمال‌‌‌الدین افغاني) รู้จักกันในชื่อ ซัยยิด จะมาลุดดีน อัลอัฟกานี อะซะดาบาดี   (سید جمال‌‌‌الدین اسدآبادي) และรู้จักกันโดยทั่วไปว่า อัลอัฟกานี (ค.ศ. 1838/1839 – 9 มีนาคม ค.ศ. 1897) เป็นนักคิดเจ้าของลัทธิรวมกลุ่มอิสลามและเป็นปัญญาชนคนสำคัญในโลกอิสลาม เกิดเมื่อ  พ.ศ. 2382 ใกล้กับเมืองฮะมะดันในอิหร่านตะวันตก และเข้าศึกษาทางด้านอิสลามที่สำนักอิสลามนิกายชีอะห์ในอิรัก ก่อนจะเผยแพร่ลัทธิรวมกลุ่มอิสลาม เพื่อฟื้นฟูศาสนาอิสลามให้เป็นหนึ่งเดียวกันทั้งโลก ใน พ.ศ. 2400 เขาได้เดินทางไปอินเดีย และได้เห็นเหตุการณ์กบฏซีปอย ทำให้เขารู้สึกเกลียดชังอังกฤษ เขาได้เดินทางไปอัฟกานิสถานและสนับสนุนให้อัฟกานิสถานต่อสู้กับอังกฤษ แต่ไม่สำเร็จจึงถูกเนรเทศออกมา
จากนั้นจามาลได้ไปเผยแพร่ศาสนาในอียิปต์ ซึ่งความเชื่อของเขาได้รับความนิยมมาก แต่ในที่สุด เขาถูกขับออกจากอียิปต์เพราะเข้าไปเกี่ยวข้องกับการเมือง โดยสนับสนุนให้ข้าหลวงอิสมาอีลสละบัลลังก์ให้เตาฟีก บุตรชาย และสนับสนุนให้ชาวอียิปต์ต่อต้านตะวันตก เมื่ออกจากอียิปต์เขาเดินทางไปยังไฮเดอราบาดและเขียนบทความโจมตีเซอร์ไซยิด อาหมัด ข่านที่นิยมอังกฤษ เขาจึงถูกจำคุกที่กัลกัตตา เมื่อพ้นโทษจึงเดินทางไปปารีสและออกหนังสือพิมพ์ต่อต้านอังกฤษ ภายหลังได้เดินทางไปรัสเซียและอิหร่าน แต่ก็ถูกปฏิเสธจากรัฐบาลเหล่านี้ จามาลจึงตั้งองค์กรลับและออกใบปลิวต่อต้านรัฐบาลที่ยอมให้สัมปทานแก่ตะวันตก ในบั้นปลายชีวิต เขาได้เดินทางไปยังออตโตมานใน พ.ศ. 2435 เพื่อพบกับสุลต่านอับดุล ฮามิดที่ 2 ในระยะแรก สุลต่านสนับสนุนเขา แต่ภายหลังเมื่อสุลต่านพบว่าจามาลไม่ได้จงรักภักดีต่อพระองค์อย่างแท้จริงจึงสั่งกักบริเวณจนเขาถึงแก่กรรมด้วยโรคมะเร็งเมื่อ 9 มีนาคม พ.ศ. 2439 แม้ว่าจามาลจะใช้เวลาส่วนใหญ่ในการเกลี้ยกล่อมผู้นำมุสลิมต่างๆต่อต้านตะวันตกแต่ไม่สำเร็จ แต่คนรุ่นต่อมาได้นำความคิดของเขามาใช้จนเกิดเป็นขบวนการภราดรภาพอิสลามในอียิปต์
ค่าสัมประสิทธิ์ของการขยายตัวจากความร้อนของธาตุ (หน้าข้อมูล)
อ้างอิง
As quoted from this source in an online version of: David R. Lide (ed), CRC Handbook of Chemistry and Physics, 84th Edition. CRC Press. Boca Raton, Florida, 2003; Section 12, Properties of Solids; Thermal and Physical Properties of Pure Metals
As quoted in an online version of: which further refers to:
As quoted from this source in an online version of: J.A. Dean (ed), Lange's Handbook of Chemistry (15th Edition), McGraw-Hill, 1999; Section 4; Table 4.1, Electronic Configuration and Properties of the Elements
As quoted at http://www.webelements.com/ from these sources:
เวลาในประเทศมอลตา
เวลาในประเทศมอลตา  ใช้เวลายุโรปกลาง (CET), ซึ่งเป็นหนึ่งชั่วโมงข้างหน้าของเวลาสากลเชิงพิกัด (UTC). มอลตามี เวลาออมแสง โดยเริ่มตั้งแต่อาทิตย์สุดท้ายของเดือนมีนาคม ถึง อาทิตย์สุดท้ายของเดือนตุลาคม
อำพล เสนาณรงค์
อำพล เสนาณรงค์ (30 ตุลาคม พ.ศ. 2474) อดีตองคมนตรี นายกสภามหาวิทยาลัยเกษตรศาสตร์ และอดีตรัฐมนตรีช่วยว่าการกระทรวงเกษตรและสหกรณ์
ชีวิตส่วนตัว
อำพล เสนาณรงค์ เกิดเมื่อวันที่ 30 ตุลาคม พ.ศ. 2474 เป็นบุตรคนที่สองของ พลเอก หลวงเสนาณรงค์ (ศักดิ์ เสนาณรงค์) จบการศึกษาระดับมัธยมศึกษาจากโรงเรียนเซนต์คาเบรียล และโรงเรียนเตรียมอุดมศึกษา แล้วเข้าศึกษาต่อระดับปริญญาตรีที่คณะกสิกรรมและสัตวบาล มหาวิทยาลัยเกษตรศาสตร์ และปริญญาโทสาขาพืชกรรมที่ Mississippi State University และสาขาปรับปรุงพันธุ์พืชและพันธุศาสตร์ที่ University of Nebraska ตามลำดับ
หลังจบการศึกษา ได้ทำงานเป็นนักวิจัยผู้เชี่ยวชาญด้านพันธุวิศวกรรมการเกษตร และสมรสกับคุณหญิงชีวันต์ เสนาณรงค์ (ถึงแก่กรรม)
การทำงาน
อำพล เสนาณรงค์ เคยรับราชการในสังกัดกระทรวงเกษตรและสหกรณ์ จนได้รับแต่งตั้งให้ดำรงตำแหน่งอธิบดีกรมวิชาการเกษตร เมื่อปี พ.ศ. 2534 ในปีต่อมาได้รับแต่งตั้งให้ดำรงตำแหน่งรัฐมนตรีช่วยว่าการกระทรวงเกษตรและสหกรณ์ ในรัฐบาลของนายอานันท์ ปันยารชุน จากนั้นในปี พ.ศ. 2537 ได้รับพระกรุณาโปรดเกล้าฯ แต่งตั้งเป็นองคมนตรี
อำพล เสนาณรงค์ ได้รับแต่งตั้งเป็นนายกสภามหาวิทยาลัยเกษตรศาสตร์ ตั้งแต่ปี พ.ศ. 2539 เป็นต้นมา อีกทั้งยังได้รับแต่งตั้งเป็นประธานกรรมการบริหารสภาวิจัยแห่งชาติ และร่วมเป็นกรรมการในศูนย์พันธุวิศวกรรมและเทคโนโลยีชีวภาพแห่งชาติ สำนักงานพัฒนาวิทยาศาสตร์และเทคโนโลยีแห่งชาติอีกด้วย
เครื่องราชอิสริยาภรณ์
สาขาเกษตรศาสตร์
พ.ศ. 1878
พุทธศักราช 1878 ใกล้เคียงกับ
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1878
Archidesmida
Archidesmida เป็นอันดับของกิ้งกือที่สูญพันธุ์ไปแล้ว ค้นพบจากฟอสซิลยุคดีโวเนียนในยุโรปและอเมริกาเหนือ กิ้งกือในอันดับนี้ (archidesmidan) มีสันด้านข้าง (paranota) ที่แผ่กว้างและแบน ออกมาจากปล้องลำตัว มีขาคู่หนึ่งที่ปล้องลำตัวที่ 8 ที่เปลี่ยนแปลงไปจนต่างจากขาคู่อื่น โดยอาจมีส่วนเกี่ยวข้องกับการจับคู่ผสมพันธุ์ในลักษณะที่ใกล้เคียงกับโกโนพอด (gonopod) ที่ใช้ฉีดสเปิร์มเข้าไปในตัวเมีย ของกิ้งกือในปัจจุบัน แต่ขาคู่ดังกล่าวเชื่อว่าใช้สำหรับยึดจับกับคู่ในขณะผสมพันธุ์
วัดพระศรีรัตนมหาธาตุวรมหาวิหาร
วัดพระศรีรัตนมหาธาตุ หรือที่คนส่วนใหญ่เรียกกันว่า "วัดใหญ่" เป็นพระอารามหลวงชั้นเอก ชนิดวรมหาวิหาร ตั้งอยู่ที่ถนนพุทธบูชา ริมฝั่งแม่น้ำน่านด้านทิศตะวันออก ตรงข้ามกับศาลากลางจังหวัดพิษณุโลก เป็นที่ประดิษฐานพระพุทธชินราช พระพุทธรูปที่ได้รับการยกย่องว่าสวยงามที่สุดในประเทศไทย
วัดพระศรีรัตนมหาธาตุวรมหาวิหาร เป็นวัดที่มีประวัติยาวนานมาตั้งแต่สมัยกรุงสุโขทัย มีสถาปัตยกรรม ศิลปกรรม และประติมากรรมที่งดงามยิ่ง ถือได้ว่าเป็นมรดกทางศิลปวัฒนธรรมอันล้ำค่าของเมืองพิษณุโลก
ประวัติ
วัดพระศรีรัตนมหาธาตุวรมหาวิหาร ไม่มีหลักฐานว่าสร้างขึ้นเมื่อใด สันนิษฐานว่าสร้างขึ้นก่อนสมัยสุโขทัย และเป็นพระอารามหลวงมาแต่เดิม เพราะได้พบหลักฐานศิลาจารึกสุโขทัยมีความว่า พ่อขุนศรีนาวนำถมทรงสร้างพระทันตธาตุสุคนธเจดีย์ ...
ต่อมาเมื่อ ปี พ.ศ. 2458 พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้า ฯให้ยกขึ้นเป็นพระอารามหลวงชั้นเอก ชนิดวรมหาวิหาร เมื่อ พ.ศ. 2458 ปัจจุบันจึงมีชื่อเต็มว่า วัดพระศรีรัตนมหาธาตุวรมหาวิหาร
พระวิหารหลวงประดิษฐานพระพุทธชินราช
ในพระวิหารหลวงมีบานประตูประดับมุก 2 บานคู่ กว้าง 1 เมตร สูง 4.50 เมตร เป็นบานประตูประดับมุกโบราณที่งดงามที่สุดแห่งหนึ่ง ตัวบานประตูมุกสร้างขึ้นใหม่เมื่อ พ.ศ. 2299 รัชสมัยสมเด็จพระเจ้าอยู่หัวบรมโกศ และได้ทรงนำบานประตูไม้แกะสลักเดิมไปถวายเป็นบานประตูพระวิหารพระแท่นศิลาอาสน์
พระเหลือ
หลังจากสร้างพระพุทธชินราช พระพุทธชินสีห์ และพระศรีศาสดาแล้ว พระยาลิไทรับสั่งให้ช่างนำเศษทองสัมฤทธิ์ที่เหลือนำมารวมกันหล่อพระพุทธรูปปางมารวิชัย ขนาดเล็ก หน้าตัก กว้าง 1 ศอกเศษ เรียกชื่อพระพุทธรูปนี้ว่า “พระเหลือ”เศษทองยังเหลืออยู่อีกจึงได้หล่อพระสาวกยืนอยู่ 2 องค์ ส่วนอิฐที่ก่อเตาสำหรับหลอมทองในการหล่อพระพุทธรูป นำมารวมกันบนชุกชี (ฐานชุกชี) พร้อมกับปลูกต้นมหาโพธิ์ 3 ต้นลงบนชุกชี เรียกว่า โพธิ์สามเส้า ระหว่างต้นโพธิ์ได้สร้างวิหารน้อยขึ้นมา 1 หลัง อัญเชิญพระเหลือกับสาวกเข้าไปประดิษฐานอยู่ เรียกว่า พระเหลือ
พระวิหารพระเจ้าเข้านิพพาน
วิหารพระเจ้าเข้านิพพาน เป็นวิหารขนาดกลางตั้งอยู่ทางทิศใต้ของวิหารพระพุทธชินราชนอกเขตระเบียงคต ภายในประดิษฐานหีบปิดทอง(สมมุติ)บรรจุพระบรมศพองค์สมเด็จพระสัมมาสัมพุทธเจ้า ทำด้วยศิลาตั้งอยู่บนจิตรากาธานประดับด้วยลวดลายลงรักปิดทองร่องกระจกสวยงาม ที่ปลายหีบมีพระบาททั้งสองยื่นออกมา และบริเวณด้านหน้า หรือด้านท้าย หีบพระบรมศพ มีพระมหากัสสปะเถระ นั่งนมัสการพระบรมศพ ซึ่งนับว่าเป็นโบราณวัตถุที่สำคัญของวัดพระศรีรัตนมหาวรวิหาร โดยผู้สร้างถือคติว่าเป็นการจำลองสังเวชนียสถานของพระพุทธเจ้า คาดว่ามีเพียงแห่งเดียวในประเทศไทย
พระวิหารพระอัฏฐารส
บริเวณหลังวิหารพระพุทธชินราช มีพระอัฎฐารส ซึ่งเป็นพระพุทธรูปยืนปางห้ามญาติสูง 18 ศอก (ประมาณ 10 เมตร) สร้างในสมัยเดียวกับพระพุทธชินราช ในราว พ.ศ. 1800 เดิมประดิษฐานอยู่ในวิหารใหญ่แต่วิหารได้พังไปจนหมด เหลือเพียงเสาที่ก่อด้วยศิลาแลงขนาดใหญ่ 3 – 4 ต้น และเนินพระวิหารบางส่วน เรียกว่า “เนินวิหารเก้าห้อง” ในปัจจุบันกรมศิลปากรได้ทำการบูรณะขุดแต่งทางโบราณคดีในบริเวณที่เรียกว่า “เนินวิหารเก้าห้อง” ซึ่งขุดพบฐานพระวิหารเดิมและพระพุทธรูปวัตถุโบราณจำนวนหนึ่ง
เกร็ด
สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ได้ทรงนิพนธ์ไว้ว่า "นมัสการพระพุทธชินราชแล้ว ดูธรรมมาสน์เทศน์ ธรรมาสน์สวด ดูเรือนแก้ว แลสิ่งทั้งปวงเหล่านี้ ล้วนเป็นของดีอย่างเอก ไม่เคยพบไม่เคยเห็น"
สมเด็จพระเจ้าบรมวงศ์เธอ กรมพระยาดำรงราชานุภาพ ได้ทรงกล่าวถึงวัดพระศรีรัตนมหาธาตุวรมหาวิหารไว้ว่า " เป็นวัดใหญ่และเป็นวัดที่สำคัญกว่าวัดอื่นในเมืองพิษณุโลก มีพระมหาธาตุอยู่กลางเห็นจะสร้างตั้งแต่สุโขทัยเป็นราชธานี หากแต่ซ่อมแซมมาหลายครั้งหลายสมัย"
กะหล่ำดอก
กะหล่ำดอก หรือ กะหลํ่าต้น เป็นหนึ่งในผักหลายพันธุ์ของพืชชนิด Brassica oleracea ในสกุลกะหล่ำ (Brassica) ของวงศ์ผักกาด เป็นพืชฤดูเดียวที่ขยายพันธุ์โดยใช้เมล็ด ส่วนที่นำมาบริโภคกันทั่วไปคือส่วนที่อยู่ปลายยอดของลำต้นซึ่งประกอบด้วยเนื้อเยื่อเจริญอัดกันแน่นเป็นกระจุก มีสีขาวไล่ไปจนถึงสีเหลืองอ่อน (พันธุ์ดั้งเดิม) และในภาษาไทยเรียกว่า "ดอกกะหล่ำ" (ในภาษาอังกฤษบางครั้งเรียกว่า "ลิ่ม" เนื่องจากมีลักษณะคล้ายลิ่มเนยแข็ง) พืชชนิด Brassica oleracea ยังรวมถึงบรอกโคลี กะหล่ำปลี กะหล่ำดาว คะน้า คะน้าฝรั่ง และเคล แต่ผักเหล่านี้มาจากกลุ่มพันธุ์ปลูกที่แตกต่างกัน
ประเทศจีนในเอเชียนเกมส์ 2018
ประเทศจีน เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศจีน ส่งนักกีฬาเข้าร่วมแข่ง 845 คน เพื่อแข่งขัน 83 กีฬา ผลการแข่งขันครั้งนี้ประเทศจีนได้รับ 132 เหรียญทอง 32 เหรียญเงิน และ 65 เหรียญทองแดง รวมทั้งหมด 289 เหรียญ
มลิกา กันทอง
ประวัติ
มลิกามีมารดาชื่อ เสทื้อน กันทอง มลิกา กันทอง มีชื่อเล่นว่า ปู เกิดเมื่อวันที่ 8 มกราคม พ.ศ. 2530 จบการศึกษาปริญญาตรี จากคณะวิทยาศาสตร์และเทคโนโลยี มหาวิทยาลัยรัตนบัณฑิต ส่วนเส้นทางสู่วงการวอลเลย์บอลนั้น มลิกาได้รู้จักกีฬาวอลเลย์บอลครั้งแรก เมื่อตอนอายุ 12 ปี ขณะกำลังเรียนอยู่ชั้น ป.6 จากนั้นในช่วงมัธยม มลิกาได้รับการฝึกซ้อมวอลเลย์บอลจาก 2 โรงเรียน ได้แก่ โรงเรียนกีฬาสุพรรณบุรี และโรงเรียนอุลิตไพบูลย์ จ.ชัยนาท จนทำให้ฝีมือเริ่มพัฒนามากขึ้น และขณะที่เรียนอยู่ชั้น ม.4 ก็ได้รับการคัดเลือกเป็นตัวแทนยุวชนทีมชาติไทย เพื่อลงแข่งชิงแชมป์อาเซียนกับชิงแชมป์เอเชีย
เฟต/สเตย์ไนต์ เฮฟเวนส์ฟีล
เฟต/สเตย์ไนต์ เฮฟเวนส์ฟีล เป็นภาพยนตร์ไตรภาคประเภทแอ็กชันโรแมนติกแฟนตาซีจากประเทศญี่ปุ่นที่ดัดแปลงมาจากวิชวลโนเวลที่มีชื่อว่าเฟต/สเตย์ไนต์ โดยแบ่งออกเป็นสามส่วนจากเนื้อเรื่องในเส้นทาง เฮฟเวนส์ฟีล ที่มุ่งเน้นไปยังความสัมพันธ์ระหว่างเอมิยะ ชิโร่และมาโต้ ซากุระ
ภาพยนตร์เรื่องนี้ผลิตโดยยูโฟเทเบิล หลังจากที่เคยสร้างอนิเมะเกี่ยวกับแฟรนไชส์เฟตเช่น ปฐมบทสงครามจอกศักดิ์สิทธิ์, เวทศาสตรา มหาสงคราม, และเมนูวันนี้ของบ้านเอมิยะ กำกับโดยโทโมโนริ ซุโด ที่เคยมีส่วนเกี่ยวข้องกับภาพยนตร์เรื่องคาระ โนะ เคียวไก เขียนบทโดยอากิระ ฮิยามะ และเพลงประกอบโดยยูกิ คาจิอูระ
ภาพยนตร์เรื่องแรกของไตรภาคในชื่อ เฟต/สเตย์ไนต์ เฮฟเวนส์ฟีล I. เพรสเซจฟลาวเวอร์ ได้ออกฉายครั้งแรกในโรงภาพยนตร์ที่ประเทศญี่ปุ่นเมื่อวันที่ 14 ตุลาคม พ.ศ. 2560 ส่วนที่ประเทศไทยดรีมเอกซ์เพรสร่วมมือกับแจมไทยแลนด์ได้ประกาศเป็นผู้ถือลิขสิทธิ์ภาพยนตร์เรื่องแรกเมื่อวันที่ 30 มีนาคม พ.ศ. 2561 และได้ออกฉายเมื่อวันที่ 3 พฤษภาคม พ.ศ. 2561
ภาพยนตร์เรื่องที่สองของไตรภาคในชื่อ เฟต/สเตย์ไนต์ เฮฟเวนส์ฟีล II. ลอสต์บัตเตอร์ฟลาย ได้ออกฉายครั้งแรกในโรงภาพยนตร์ที่ประเทศญี่ปุ่นเมื่อวันที่ 12 มกราคม 2562 ส่วนที่ประเทศไทยดรีมเอกซ์เพรสร่วมมือกับแจมไทยแลนด์จัดฉายภาพยนตร์เรื่องนี้เมื่อวันที่ 28 กุมภาพันธ์ พ.ศ. 2562
ภาพยนตร์เรื่องที่สามและเรื่องสุดท้ายของไตรภาคในชื่อ เฟต/สเตย์ไนต์ เฮฟเวนส์ฟีล III. สปริงซอง มีกำหนดออกฉายครั้งแรกที่ประเทศญี่ปุ่นในปี พ.ศ. 2563 ได้เปิดเผยคีย์วิชวลและคลิปตัวอย่างของภาพยนตร์เมื่อวันที่ 3 สิงหาคม พ.ศ. 2562
มังงะ
เฮฟเวนส์ฟีล ในฉบับมังงะที่เขียนเรื่องโดยไทป์-มูน และวาดภาพประกอบโดยทาซูกุ โอนะ เริ่มตีพิมพ์ลงในนิตยสารยังเอซของสำนักพิมพ์คาโดคาวะโชเท็นตั้งแต่วันที่ 2 พฤษภาคม พ.ศ. 2558 จัดพิมพ์เป็นหนังสือรวมเล่มในปัจจุบันจำนวน 7 เล่ม ส่วนที่ประเทศไทยได้ซื้อลิขสิทธิ์มาแปลเป็นภาษาไทยโดยสำนักพิมพ์บงกช พับลิชชิ่งเมื่อวันที่ 17 มีนาคม พ.ศ. 2559
การผลิต
ในวันที่ 28 กรกฎาคม พ.ศ. 2557 ณ งานแถลงข่าวที่ชินางาวะได้มีการประกาศดัดแปลงเป็นภาพยนตร์จากเนื้อเรื่องในเส้นทาง เฮฟเวนส์ฟีล ของวิชวลโนเวลที่มีชื่อว่าเฟต/สเตย์ไนต์ และได้เปิดเผยว่ายูโฟเทเบิลจะเป็นผู้ผลิต และทากาฮิโระ มิอูระจะเป็นผู้เขียนบทภาพ ที่งานอนิเมะแจเปน ปี พ.ศ. 2559 ได้มีการประกาศว่าภาพยนตร์จะแบ่งออกเป็นสามส่วน โดยภาพยนตร์เรื่องแรกมีชื่อว่า เฟต/สเตย์ไนต์ เฮฟเวนส์ฟีล I. เพรสเซจฟลาวเวอร์ กำหนดออกฉายในปี พ.ศ. 2560
เพรสเซจฟลาวเวอร์
เพรสเซจฟลาวเวอร์ ได้เปิดตัวแรงติดอันดับ 1 ของบ็อกซ์ออฟฟิศประเทศญี่ปุ่นในช่วงสุดสัปดาห์แรก ทำรายได้ไป 413,030,840 เยน (ประมาณ 121 ล้านบาท) จากยอดขายตั๋ว 247,509 ใบ ต่อมาทำรายได้เพิ่มขึ้นถึง 1.5 พ้นล้านเยน (ประมาณ 433 ล้านบาท) จากยอดขายตั๋ว 980,000 ใบ
ลอสต์บัตเตอร์ฟลาย
ลอสต์บัตเตอร์ฟลาย ได้ออกฉายครั้งแรกในโรงภาพยนตร์ที่ประเทศญี่ปุ่นถึง 131 แห่ง โดยมาแรงติดอันดับ 1 ของบ็อกซ์ออฟฟิศประเทศญี่ปุ่นในช่วงสุดสัปดาห์แรก ทำรายได้มากกว่า 602,841,741 เยน (ประมาณ 174 ล้านบาท) จากยอดขายตั๋ว 363,080 ใบ ซึ่งมียอดขายตั๋วสูงกว่าภาพยนตร์เรื่องแรกประมาณ 12 เปอร์เซ็นต์ และทำรายได้สูงกว่าภาพยนตร์เรื่องแรกในสัปดาห์เปิดตัวประมาณ 18 เปอร์เซ็นต์ ต่อมาทำรายได้ทะลุ 1 พ้นล้านเยนภายใน 12 วันแรกนับตั้งแต่ภาพยนตร์ออกฉายและทำให้ทำลายสถิติของภาพยนตร์เรื่องแรก ภายในวันที่ 19 กุมภาพันธ์ พ.ศ. 2562 ภาพยนตร์กวาดรายได้ไปถึง 1.5 พ้นล้านเยน จากยอดขายตั๋วมากกว่า 1 ล้านใบในประเทศญี่ปุ่น
ในประเทศฮ่องกงภาพยนตร์เรื่องนี้ทำรายได้ไป 1.15 ล้านดอลลาร์ฮ่องกง (ประมาณ 4 ล้านบาท) ที่ทวีปอเมริกาเหนือทำรายได้เปิดตัวอยู่ที่ $420,595 ล้านดอลลาร์สหรัฐ (ประมาณ 12 ล้านบาท) ที่ประเทศจีนซึ่งออกฉายเมื่อ 12 กรกฎาคม พ.ศ. 2562 กวาดรายได้เปิดตัวในช่วงสุดสัปดาห์แรกถึง 3.5 ล้านดอลลาร์สหรัฐ (ประมาณ 107 ล้านบาท) ในวันที่ 14 กรกฎาคม พ.ศ. 2562 ภาพยนตร์เรื่องนี้ทำรายได้รวมทั่วโลกมากกว่า 19.8 ล้านดอลลาร์สหรัฐ (ประมาณ 609 ล้านบาท)
รัฐไอโอวา
ไอโอวา (Iowa, ) เป็นรัฐหนึ่งของสหรัฐ อาณาเขตติดต่อกับรัฐอิลลินอยทางด้านตะวันออก รัฐเนแบรสกาทางด้านตะวันตก รัฐมิสซูรีทางด้านใต้ รัฐมินนิโซตา รัฐวิสคอนซิน และรัฐเซาท์ดาโคตา ทางด้านเหนือ ไอโอวาเป็นที่รู้จักเป็นแหล่งผลิตที่สำคัญของข้าวโพด หมู และน้ำมันเอทานอล มหาวิทยาลัยที่มีชื่อเสียงของรัฐไอโอวาได้แก่ มหาวิทยาลัยไอโอวาสเตต มหาวิทยาลัยไอโอวา และ มหาวิทยาลัยนอร์ทเทิร์นไอโอวา
ไอโอวาจะได้รับการสนใจในช่วงเลือกตั้งประธานาธิบดี เนื่องจากเป็นรัฐแรกที่มีการคอคัส ชื่อรัฐไอโอวาตั้งชื่อตาม ชาวอินเดียแดง เผ่าไอโอวา
ประวัติ
ใน พ.ศ. 2216 ลุยส์ โจลีเอต และ ชากส์ มาร์เก เดินทางและสำรวจผ่านที่ดินและตั้งชื่อว่า "ไอโอวา" ซึ่งก่อนที่รัฐจะก่อตั้งใน พ.ศ. 2216 ดินแดนนี้เป็นที่อยู่ของเผ่าอินเดียนแดง 17 เผ่า ได้แก่เผ่าไอโอวา ซู ซอก เมสกากี (รู้จักในชื่อเผ่าฟอกซ์) โปตาวาโตมี โอโต และ มิสซูรี โดยทางเผ่าโปตาวาโตมี โอโต และมิสซูรี ได้ขายดินแดนให้กับรัฐบาลสหรัฐในปี พ.ศ. 2373 ต่อมาเผ่าซอกและเมสกากี ได้ขายดินแดนให้กับรัฐบาลในปี พ.ศ. 2388 และเผ่าซูเป็นเผ่าสุดท้ายที่ทำสัญญาขายดินแดนในปี พ.ศ. 2394
ในช่วงเวลาเดียวกัน พ.ศ. 2376 ชาวอเมริกันได้เริ่มเข้ามาตั้งรกราก โดยย้ายเข้ามาจากฝั่งอิลลินอย และในปี พ.ศ. 2389 ไอโอวาได้เข้าร่วมกับสหพันธ์เป็นส่วนหนึ่งของสหรัฐ ในวันที่ 28 ธันวาคม โดยมีเมืองหลวงของรัฐคือ ไอโอวาซิตี และต่อมาได้ย้ายเมืองหลวงไปอยู่ที่ ดิมอยน์ ใน พ.ศ. 2400
ภูมิศาสตร์
รัฐไอโอวาประกอบด้วย 99 เคาน์ตี โดยมีเมืองหลวงรัฐตั้งอยู่ที่เมืองดิมอยน์ ซึ่งเป็นเมืองที่ใหญ่ที่สุดในรัฐด้วย เมืองใหญ่ในรัฐนับตามจำนวนประชากรได้แก่
ภูมิประเทศ
รัฐไอโอวาตั้งอยู่ระหว่างแม่น้ำมิสซิสซิปปีในทางตะวันออก และแม่น้ำมิสซูรีในทางตะวันตก ที่ไหลต่อมาจากแม่น้ำบิกซู พื้นที่ส่วนใหญ่ในรัฐมีลักษณะเป็นที่ราบโดยมีความสูงเฉลี่ยจากระดับน้ำทะเล 335 เมตร (1,099 ฟุต) และมีลักษณะเป็นเนินเขาเตี้ยในฝั่งตะวันตก โดยมีทะเลสาบเป็นบางส่วน จุดต่ำสุดในรัฐอยู่ที่เมืองคีโอคุก บริเวณตะวันออกเฉียงใต้ของรัฐ ตั้งอยู่ที่ระดับความสูง 146 เมตร (480 ฟุต) และจุดสูงสุดอยู่ที่ จุดฮอว์กอาย บริเวณเมืองซิบลี ทางทิศตะวันตกเฉียงเหนือของรัฐ พื้นที่ของรัฐทั้งหมดมี 145,743 ตร.กม. (56,271 ตร.ไมล์)
เศรษฐกิจ
เศรษฐกิจหลักของรัฐเป็นเศรษฐกิจด้านเกษตรกรรม ได้แก่ หมู ข้าวโพด ถั่วเหลือง ข้าวโอ้ต ปศุสัตว์ และผลิตภัณฑ์จากนม สำหรับเศรษฐกิจอื่นจะอยู่ในลักษณะอุตสาหกรรมอาหาร เครื่องจักร เคมี อิเล็กทรอนิกส์ และโลหะบางส่วน โดยเฉพาะอย่างยิ่งอุตสาหกรรมผลิตเอทานอล ธุรกิจอื่นในรัฐได้แก่การประกัน โดยมีศูนย์กลางใหญ่อยู่ที่ดิมอยน์ ภาษีสินค้าในรัฐไอโอวาปัจจุบันมีค่า 5%
คอคัสในไอโอวา
ในช่วงเลือกตั้งประธานาธิบดีสหรัฐ รัฐไอโอวาได้รับการสนใจจากประชาชนทั่วประเทศเนื่องจากเป็นรัฐแรกที่มีการจัดคอคัส ซึ่งเริ่มในช่วงมกราคมของปีเลือกตั้ง ถัดมาคือรัฐนิวแฮมป์เชียร์ การจัดคอคัสนี้เป็นจุดเริ่มต้นในการเลือกผู้ลงสมัครเป็นประธานาธิบดีของแต่ละพรรค เปิดโอกาสให้บุคคลทั่วไปได้ออกเสียงอย่างไม่เป็นทางการนอกเหนือกจากกาบัตรเลือก สื่อมวลชนให้ความสนใจในคอคัสในไอโอวาเป็นพิเศษ เนื่องจากส่งผลอย่างมากถึงการเลือกตั้งประธานาธิบดีเพราะประชาชนทั่วประเทศสนใจคอคัสครั้งแรกเป็นพิเศษ
ประชากร
ในปี 2548 ไอโอวามีประชากรประมาณ 3,000,000 คน โดยมีคนขาวประมาณ 96% และที่เหลือเป็น คนอินเดียแนดง คนดำ คนลาติน และคนเอเชีย สำหรับในส่วนคนขาวนั้นมีเชื้อสายมาจากทางยุโรปหลายแหล่ง ได้แก่ เยอรมัน (35.7%) ไอร์แลนด์ (13.5%) อังกฤษ (9.5%) อเมริกัน (6.6%) นอร์เวย์ (5.7%) ฮอลแลนด์ (4.6%) สวีเดน (3.3%) และเดนมาร์ก (3.2%)
คนไอโอวาส่วนใหญ่นับถือศาสนาคริสต์ โดยประมาณ 75% ของคนในรัฐ โดยนับถือนิกายโปรเตสแตนต์ 50% และ โรมันคาทอลิก 23% โดยที่เหลือนับถือนิกายอื่น สำหรับศาสนาที่เหลือประมาณ 13% ไม่มีศาสนา และ 6% นับถือศาสนาอื่น
การคมนาคม
การเดินทางในรัฐนั้นเดินทางโดยใช้รถยนต์เป็นหลัก และมีรถไฟโดยสารหนึ่งเส้นทางของแอมแทรก ถนนสายหลักในรัฐ ได้แก่
เมืองพี่น้อง
ไอโอวามี เมืองพี่น้อง 8 เมืองอย่างเป็นทางการ
ฟุตซอลทีมชาติโปแลนด์
ฟุตซอลแห่งชาติโปแลนด์ (Reprezentacja Polski w futsalu mężczyzn) เป็นตัวแทนของประเทศโปแลนด์ในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของสมาคมฟุตบอลโปแลนด์
หัวหน้าผู้ฝึกสอน
• Krzysztof Sobieski – 1992
• Andrzej Góral – 1992
• Janusz Kupcewicz – 1993 – 1994
• Roman Sowiński – 1995 – 2001
• Leszek Latacz – 2001 – 2002
• Stanisław Kwiatkowski – 2004
• Władysław Łach – 2004
• Mirosław Nowicki – 2005
• Tomasz Aftański –  2005 – 2007
• Leszek Latacz  –  2007 – 2008
• Tadeusz Wolny –  2009
• Gerard Juszczak –  2009
• Vlastimil Bartosek  –  2009 – 2012
• Klaudiusz Hirsch  –  2012 – 2013
• Andrea Bucciol  –  2013 –
จังหวัดอุทัยธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554
เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองอุทัยธานี อำเภอหนองขาหย่าง อำเภอทัพทัน อำเภอสว่างอารมณ์ และอำเภอหนองฉาง (ยกเว้นตำบลเขาบางแกรก ตำบลเขากวางทอง และตำบลทุ่งโพ)
เขตเลือกตั้งที่ 2
เขตการเลือกตั้งที่ 2 ประกอบด้วยอำเภอลานสัก อำเภอห้วยคต อำเภอบ้านไร่ และอำเภอหนองฉาง (เฉพาะตำบลเขาบางแกรก ตำบลเขากวางทอง และตำบลทุ่งโพ)
ไซยาไนด์
ไซยาไนด์ (Cyanide) ลักษณะทางกายภาพ ไฮโดรเจนไซยาไนด์ ถ้าเป็นของเหลว จะเป็นของเหลวใส ระเหยเป็นแก๊สได้ง่าย ที่อุณหภูมิห้อง มีกลิ่นเฉพาะตัวเรียกว่ากลิ่นอัลมอนด์ขม (Bitter almond) เมื่อกลายเป็นแก๊ส จะเป็น แก๊สไม่มีสี มีกลิ่นอัลมอนด์ขมเช่นกัน สำหรับโซเดียมไซยาไนด์และโพแทสเซียมไซยาไนด์ เป็นของแข็ง มีลักษณะเป็นเกร็ดสีขาว มีกลิ่นอัลมอนด์ขมอ่อน ๆ คำอธิบาย ไซยาไนด์ (Cyanides) เป็นกลุ่มของสารเคมีที่มีไซยาไนด์ไอออน (CN-) เป็นองค์ประกอบ สารเคมีกลุ่มนี้มีความเป็นพิษสูงมาก ใช้ในการทำงานบางอย่าง เช่น การชุบโลหะ การสังเคราะห์สารเคมี การตรวจวิเคราะห์ทางเคมีในห้องปฏิบัติการ สารประกอบกลุ่มที่เป็นเกลือไซยาไนด์ (Cyanide salts) มีหลายชนิด ที่พบบ่อย เช่น โซเดียมไซยาไนด์ (Sodium cyanide) โพแทสเซียมไซยาไนด์ (Potassium cyanide) หรือพบในรูปเกลือชนิดอื่น ๆ เช่น แคลเซียมไซยาไนด์ (Calcium cyanide) ไอโอดีนไซยาไนด์ (Iodine cyanide) เป็นต้น เมื่อเกลือไซยาไนด์สัมผัสกับกรด หรือมีการเผาไหม้ของพลาสติกหรือผ้าสังเคราะห์ จะได้แก๊สไฮโดรเจนไซยาไนด์ (Hydrogen cyanide) เกิดขึ้น แก๊สชนิดนี้มีพิษอันตรายเช่นเดียวกับเกลือไซยาไนด์ แต่แพร่กระจายได้ง่ายกว่า เป็นสาเหตุสำคัญอย่างหนึ่งของการเสียชีวิตในผู้ที่สูดควันไฟกรณีที่มีไฟไหม้ในอาคาร นอกจากนี้ยังพบแหล่งของไซยาไนด์ในธรรมชาติได้จากสารอะมิกดาลิน (Amygdalin) ซึ่งพบได้ในเมล็ดของแอพพริคอท (Apricot) และเชอรรี่ดำ (Black cherry) และสารลินามาริน (Linamarin) ซึ่งพบได้ในหัวและใบของมันสำปะหลัง (Cassava) ในประเทศไทยพบมีรายงานพิษไซยาไนด์เนื่องจากการกินมันสำปะหลังได้บ้างพอสมควร และบางรายถึงกับทำให้เสียชีวิต
อันตรายของไซยาไนด์
ไซยาไนด์สามารถฆ่าคนได้อย่างรวดเร็ว สามารถเข้าสู่ร่างกายคนได้จากหลายเส้นทาง ทั้งการสูดก๊าซไซยาไนด์เข้าไป การกินไซยาไนด์ทั้งชนิดเม็ดและชนิดน้ำ หรือแม้แต่การสัมผัสกับสารไซยาไนด์ หากกินไซยาไนด์เข้าไปขณะท้องว่างจะใช้เวลาออกฤทธิ์เป็นหน่วยนาที แต่ถ้ามีอาหารอยู่เต็มกระเพาะแล้ว จะหน่วงเวลาเสียชีวิตเป็นหน่วยชั่วโมงแทน เพราะในกระเพาะเรามีกรดที่ใช้ในการย่อยอาหารอยู่ การกินเกลือไซยาไนด์เข้าไปขณะท้องว่าง ไซยาไนด์จะทำปฏิกิริยากับกรดในกระเพาะ เป็นก๊าซไซยาไนด์อยู่ในกระเพาะอาหารและออกฤทธิ์อย่างรวดเร็ว แต่ถ้าสูดไฮโดรเจนไซยาไนด์เข้าไปจะเสียชีวิตภายในเวลาไม่กี่วินาที
ความเข้มข้นของไซยาไนด์ก็มีผลกับความเร็วมาก ถ้าจับคนล็อกไว้ในห้องก๊าซขนาด 1x1x1 เมตร แล้วปล่อยไฮโดรเจนไซยาไนด์เข้าไปประมาณ 300 มิลลิกรัม เขาจะเสียชีวิตในทันที แต่ถ้าปล่อยไฮโดรเจนไซยาไนด์ 150 มิลลิกรัมเข้าไป เขาจะมีเวลาอีกประมาณ 30 นาทีก่อนเสียชีวิต แต่ถ้าปล่อยก๊าซเข้าไปเพียง 20 มิลลิกรัม เขาจะยังไม่เสียชีวิต เพียงแต่จะมีอาการผิดปกติเล็กน้อยหลังจากนั้น
กลไกการออกฤทธิ์ของไซยาไนด์
กลไกการเกิดพิษของสารกลุ่มไซยาไนด์นั้น เกิดจากไปจับกับ Cellular Cytochrome Oxidase ทำให้เซลล์ใช้ออกซิเจนไม่ได้ (ยับยั้งการหายใจของเซลล์)[1]
พิษของ cyanide เกิดจาก CN- จะจับกับโมเลกุลที่มีประจุบวก ที่สำคัญคือ โมเลกุลของ เหล็ก (Fe) ซึ่งมีทั้ง Ferrous (Fe 2+) ซึ่งอยู่ใน hemoglobin ปกติ และ Ferric ion (Fe 3+) ซึ่งอยู่ใน myoglobin ปกติ แต่ CN- จะจับกับ Ferric ion ได้ดีกว่า Ferrous ทำให้เมื่อ CN- เข้าสู่ร่างกายแล้วจะไปจับกับ Ferric ion ใน myoglobin เนื่องจาก myoglobin ทำงานในระบบ electron transport ที่ mitochondria ทำให้ได้ พลังงาน น้ำ และ carbon dioxide เมื่อ CN- จับกับ myoglobin ก็จะขัดขวางไม่ให้ขบวนการ electrontransport ทำงานได้ตามปกติ เซลล์ของ ร่างกายจึงอยู่ในสภาพของ anoxia และเกิดภาวะ lactic acidosis ในที่สุด สมองเป็นอวัยวะที่ทนต่อภาวะ anoxia ได้น้อยที่สุด ผู้ป่วยจึงมักมีอาการทางสมองเช่น ชัก หมดสติ มีการหายใจผิดปกติเนื่องจาก มีการกดศูนย์ควบ คุม การหายใจ แต่ผู้ป่วยไม่เขียว (cyanosis) ในช่วงแรก ๆ ถึงแม้ว่าจะหยุดหายใจเนื่องจากร่างกาย ไม่สามารถใช้ออกซิเจน ได้ ในทางการแพทย์สามารถยืนยันการวินิจฉัย โดยการตรวจ Fundi จะพบว่ามีสีของเส้นเลือดดำและแดงใน retina ไม่แตกต่างกัน สำหรับใน chronic cyanide poisoning มักจะเป็นแบบ hypoxic encephalopathy อาจจะแสดงออก ในลักษณะ neuropsychiatry ส่วนเส้นประสาทสมองเส้นที่ 2 (optic nerve) มักจะมีรายงานถึงพิษจาก cyanide เป็นแบบ optic nerve atrophy[2]
มักซ์ แฟร์สตัปเปิน
มักซ์ เอมีลียัน แฟร์สตัปเปิน (Max Emilian Verstappen; เกิด 30 กันยายน ค.ศ. 1997) เป็นนักแข่งรถชาวเบลเยียม-ดัตช์ โดยใช้สัญชาติดัตช์ในการแข่งขัน ปัจจุบันแข่งรถฟอร์มูลาวันให้กับเร็ดบุลเรซซิง และเป็นแชมป์โลกการแข่งขันรถสูตรหนึ่งประจำฤดูกาลปี 2021 และ 2022 และจะสามารถทำลายแชมป์ 7 สมัย ของ เซอร์ลูอิส แฮมมิลตัน และ ไมเคิล ชูมัคเกอร์ ทำลายสถิติชนะมากที่สุดต่อ 1 ฤดูกาลชนะดารแข่งขันทั้งหมด 14 ครั้ง และทำลายสถิติคะแนนนักขับได้ 416 คะแนน
ไซยาไนด์
ค่ามาตรฐานในสถานที่ทำงาน
มักซ์ แฟร์สตัปเปิน
อ้างอิง
1997
ไซยาไนด์
1.       ACGIH TLV (2012) Hydrogen cyanide and cyanide salts, as CN – Hydrogen cyanide C = 4.7 ppm [skin], Cyanide salts C = 5 mg/m3 [skin]
3.       OSHA PEL – Hydrogen cyanide TWA = 10 ppm (11mg/m3) [skin], Other cyanides (e.g. Sodium cyanide, Potassium cyanide) TWA = 5 mg/m3
4.       กฎหมายด้านความปลอดภัย อาชีวอนามัย และสภาพแวดล้อมในการทำงานของไทย เก็บถาวร 2016-06-19 ที่ เวย์แบ็กแมชชีน
ค่ามาตรฐานในร่างกาย การตรวจระดับไซยาไนด์ในเลือดและปัสสาวะนั้นสามารถทำได้ แต่ไม่มีประโยชน์ในการเฝ้าระวังสุขภาพคนทำงาน เนื่องจากโดยปกติจะตรวจพบไซยาไนด์ในระดับต่ำ ๆ ในร่างกายคนทั่วไปอยู่แล้ว อีกทั้งไซยาไนด์ยังถูกกำจัดออกไปจากร่างกายได้อย่างรวดเร็ว จึงมักตรวจไม่พบ ปัจจุบันจึงยังไม่มีองค์กรที่น่าเชื่อถือองค์กรใด รวมถึงองค์กร ACGIH กำหนดค่ามาตรฐานในร่างกายคนทำงานสำหรับสารนี้ไว้
คุณสมบัติก่อมะเร็ง ยังไม่มีองค์กรที่น่าเชื่อถือองค์กรใดทำการประเมินไว้
อาการทางคลินิก
อาการ
การดูแลรักษา
1.       ปฐมพยาบาล กรณีสารเคมีรั่วไหล นำผู้ป่วยออกจากจุดเกิดเหตุให้เร็วที่สุด ให้อยู่ในที่อากาศถ่ายเท ถอดเสื้อผ้าออก ล้างตัวด้วยน้ำเปล่าให้มากที่สุด ถ้าเข้าตาให้ทำการล้างตาด้วย สังเกตสัญญาณชีพ ใส่ท่อช่วยหายใจถ้าไม่หายใจ ให้ออกซิเจนเสริม
2.       การรักษาระยะเฉียบพลัน ทำการล้างตัว (decontamination) ทั้งที่จุดเกิดเหตุและที่โรงพยาบาล ช่วยการหายใจ ให้ออกซิเจน
3.       การสูดดมสาร amyl nitrile ยังไม่ชัดเจนว่าสามารถช่วยต้านพิษของ ไซยาไนด์ได้หรือไม่ เนื่องจาก การสูดดมเมื่อ amyl nitrile เข้าสู่ร่างกายจะจับกับ Hemoglobin (เช่นเดียวกับ Sodium nitrile) กลายเป็น methemoglobin แล้วจะแย่งจับกับ Cyanide ในกระแสเลือดเป็น Cyanomethemoglobin และเมื่อได้รับ Sodium thiosulfate จึงจะช่วยขับ Cyanide ออกจากร่างกายได้ แต่ตัว Methemoglobin เองก็เป็นพิษต่อร่างกายเช่นกัน
ถ้าไปพบคนกำลังแย่เพราะไซยาไนด์อยู่ตรงหน้า ความเร็วเป็นสิ่งสำคัญที่สุด ถ้าเป็นการกินเข้าไปก็ต้องส่งเข้าโรงพยาบาลล้างท้องเร็วที่สุด ถ้าเป็นก๊าซไซยาไนด์ ก็ต้องพาออกไปให้พ้นจากบริเวณที่มีก๊าซให้เร็วที่สุด ถ้าเสื้อผ้าหรือผิวหนังเปื้อนสารไซยาไนด์ก็ให้ล้างออกด้วยน้ำสะอาด ที่สำคัญคือคนช่วยต้องระวังตัวมาก ๆ อย่าสูดลมหายใจของผู้ป่วยเข้าไปเป็นอันขาด แล้วเรียกรถพยาบาลมาด้วย
ไซยาไนด์กับอุตสาหกรรมหลายประเภท
อ้างอิง
1.       ↑
'''ผิดพลาด! ไม่ได้ระบุชื่อไฟล์'"สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-06-04. สืบค้นเมื่อ 2016-04-06.'ผิดพลาด! ไม่ได้ระบุชื่อไฟล์'''
2.       ↑
'''ผิดพลาด! ไม่ได้ระบุชื่อไฟล์ผิดพลาด! ไม่ได้ระบุชื่อไฟล์ http://med.mahidol.ac.th/poisoncenter/th/bulletin/bul95/v3n2/Cyanide ผิดพลาด! ไม่ได้ระบุชื่อไฟล์ผิดพลาด! ไม่ได้ระบุชื่อไฟล์'''
แหล่งข้อมูลอื่น
นายกรัฐมนตรีกัมพูชา
นายกรัฐมนตรีกัมพูชา (នាយករដ្ឋមន្ត្រីកម្ពុជា, นายกรฎฺฐมนฺตฺรีกมฺพุชา) เรียกอย่างเป็นทางการว่า นายกรัฐมนตรีแห่งราชอาณาจักรกัมพูชา (នាយករដ្ឋមន្ត្រីនៃព្រះរាជាណាចក្រកម្ពុជា, นายกรฎฺฐมนฺตฺรีไนพฺระราชาณาจกฺรกมฺพุชา) เป็นหัวหน้ารัฐบาลของประเทศกัมพูชา นายกรัฐมนตรียังเป็นประธานของคณะรัฐมนตรีและเป็นผู้นำฝ่ายบริหารของรัฐบาลกัมพูชา นายกรัฐมนตรีจะต้องเป็นสมาชิกสภาผู้แทนราษฎรและจะได้รับการแต่งตั้งโดยพระมหากษัตริย์ นายกรัฐมนตรีได้รับการเลือกตั้งมีระยะเวลาการดำรงตำแหน่งห้าปี ตั้งแต่ปี 1945 มีนายกรัฐมนตรี 36 คน
นายกรัฐมนตรีคนปัจจุบัน คือ ฮุน เซน จากพรรคประชาชนกัมพูชา ซึ่งเคยดำรงตำแหน่งเมื่อปี 1985-1993 และ ปี 1993 และได้รับเลือกเป็นนายกรัฐมนตรีอีกครั้งในปี 1998 นอกจากนี้ฮุนเซนยังเป็นนายกรัฐมนตรีที่ดำรงตำแหน่งยาวนานที่สุดในโลก
วิภาวรรณ พาวิทยลาภ
วิภาวรรณ พาวิทยลาภ เป็นทั้งนักธุรกิจ และนักกีฬาขี่ม้ามาราธอนหญิงทีมชาติไทย ผู้เข้าแข่งขันรายการระดับโลก เธอเป็นแชมป์รายการ สุลต่านมิซานคัพ 2 สมัย    และเป็นหนึ่งในนักกีฬาสองคนแรกของไทยที่เข้าร่วมแข่งรายการ เอฟอีไอโอเพนยูโรเปียนเอ็นดูแรนซ์แชมเปียนชิพ 2013 ที่สาธารณรัฐเช็ก
ด้านบทบาทผู้บริหาร วิภาวรรณเป็นกรรมการผู้จัดการบริษัท เบนซ์เพชรรัตน์ จำกัด
ประวัติ
เดือนมิถุนายน พ.ศ. 2554 ในการแข่งมาเลเซีย-ไทยแลนด์โอเพนเอนดูรานซ์ชาลเลนจ์โทรฟี 2011 ครั้งที่ 2 สนามที่ 2 ที่ประเทศมาเลเซีย วิภาวรรณเข้าสู่เส้นชัยได้อันดับ 1 ในประเภททีม และได้อันดับ 3 ของประเภทบุคคล และในเดือนตุลาคม ของปีเดียวกัน วิภาวรรณเป็นหนึ่งในตัวแทนประเทศไทยเข้าแข่งขันรายการสุลต่านคัพ 2011 ที่จัดขึ้น ณ รัฐตรังกานู ประเทศมาเลเซีย ซึ่งเธอได้เป็นแชมป์ของประเภทบุคคลหญิง โดยได้รับถ้วยพระราชทานจากสมเด็จพระราชาธิบดีสุลต่าน มีซาน ไซนัล อาบิดีน ต่อมา ในวันที่ 23 ตุลาคม พ.ศ. 2555 วิภาวรรณได้เป็นแชมป์รายการสุลต่านมิซานคัพ 2012 ในประเภทบุคคลหญิงอีกสมัยติดกัน และได้รับถ้วยพระราชทานจากสมเด็จพระราชาธิบดีสุลต่าน มีซาน ไซนัล อาบิดีน
พ.ศ. 2556 วิภาวรรณ ได้เป็นตัวแทนทีมชาติไทยเข้าแข่งขันรายการ ฟรอนเทนบูลเอ็นดูรานซ์ไรซ์ 2013 ลีแกรนด์ปาร์เก ระยะทาง 90 กิโลเมตร โดยรายการนี้ วิภาวรรณได้อันดับ 3 ตลอดจนเธอยังได้เข้าแข่งขันรายการ ดูแลนด์เอ็นดูรานซ์ไรซ์ 2013 ระยะทาง 120 กิโลเมตร ที่ประเทศฝรั่งเศส ด้วยเช่นกัน และในปีเดียวกันนี้ เธอผ่านการคัดเลือกเข้าสู่การแข่งเอฟอีไอโอเพนยูโรเปียนเอ็นดูแรนซ์แชมเปียนชิพ 2013 ที่จัดขึ้นในช่วงเดือนกันยายน ณ เมืองโมสต์ สาธารณรัฐเช็ก
โกสัมพี (แก้ความกำกวม)
โกสัมพี อาจหมายถึง
รายชื่อระบบรถรางและรถไฟฟ้ารางเบา
รายชื่อระบบรถรางและรถไฟฟ้ารางเบาทั่วโลก
ทวีปยุโรป
รายชื่อด้านล่างคือรายชื่อที่นอกเหนือจากกลุ่มด้านบน
PSR B1620-26 b
PSR B1620-26 b เป็นดาวเคราะห์นอกระบบ อยู่ห่างจากโลกประมาณ 12,400 ปีแสง โดยอยู่ในกลุ่มดาวแมงป่อง โดยชื่อเล่นอย่างเป็นทางการ คือ "เมธูเสลาห์" และ "ปฐมดาวเคราะห์" ดาวเคราะห์ดวงนี้เป็นดาวเคราะห์รอบดาวคู่ วงโคจรรอบดาวทั้งสองของ ดาวPSR B1620-26 เป็นดาวเคราะห์นอกระบบที่มีอายุมากที่สุดที่ค้นพบในปัจจุบัน เชื่อว่ามีอายุประมาณ 12.7 พันล้านปี
กีฬาโบว์ลิ่งในซีเกมส์ 2017
การแข่งขัน โบว์ลิ่ง ในมหกรรมกีฬา ซีเกมส์ 2017 ในกรุง กัวลาลัมเปอร์ จะจัดขึ้นที่ ซันเวย์ เมกะ เลนส์ ใน เซอลาโงร์.
เกมการแข่งขันในปี 2017 จะประกอบไปด้วยการแข่งขันในสิบเอ็ดรายการ (ชาย 5 รายการ, หญิง 5 รายการ และ ผสม 1 รายการ).
รายการ
ด้านล่างนี้คือรายการที่จะตัดสินการแข่งขัน:
หอดูดาวหลวงเกรนิช
หอดูดาวหลวงเกรนิช (Royal Observatory, Greenwich) ในกรุงลอนดอน แคว้นอังกฤษ มีบทบาทสำคัญในประวัติศาสตร์ดาราศาสตร์และการเดินเรือ และเป็นที่ทราบกันว่าเป็นตำแหน่งของเส้นเมริเดียนแรก ตั้งอยู่บนเขาแห่งหนึ่งในเกรนิชพาร์ก มองลงไปเห็นแม่น้ำเทมส์
หอดูดาวดังกล่าว พระเจ้าชาลส์ที่ 2 แห่งอังกฤษทรงมอบหมายให้ก่อสร้างใน ค.ศ. 1675 โดยมีการวางศิลาฤกษ์เมื่อวันที่ 10 สิงหาคม ในเวลานั้น พระมหากษัตริย์ยังได้ทรงสถาปนาตำแหน่งนักดาราศาสตร์หลวง (Astronomer Royal) ขึ้น เพื่อเป็นผู้อำนวยการหอดูดาวดังกล่าว อาคารดังกล่าวก่อสร้างแล้วเสร็จในฤดูร้อน ค.ศ. 1676 อาคารดังกล่าวมักถูกเรียกชื่อว่า "เฟลมสตีดเฮาส์" (Flamsteed House)
งานด้านวิทยาศาสตร์ของหอดูดาวดังกล่าวถูกย้ายไปทำที่อื่นในหลายขั้นตอนในครึ่งแรกของคริสต์ศตวรรษที่ 20 และที่หอดูดาวหลวงเกรนิชปัจจุบันรักษาไว้เป็นสถานที่ท่องเที่ยว
สมเด็จกรมหลวงสีสุวัตถิ์ มุนีพงศ์
สมเด็จกรมหลวงสีสุวัตถิ์ มุนีพงศ์ (25 สิงหาคม พ.ศ. 2455 - 31 สิงหาคม พ.ศ. 2499) เป็นพระโอรสองค์ที่ 2 ในพระบาทสมเด็จพระสีสุวัตถิ์ มุนีวงศ์กับสมเด็จพระอัครมเหสีมหากษัตรี นโรดม กาญจนวิมาน นรลักขณ์เทวี พระองค์มีบทบาททางการเมืองกัมพูชาหลังสงครามโลกครั้งที่สอง และทรงเป็นนายกรัฐมนตรีกัมพูชาตั้งแต่ 30 พฤษภาคม พ.ศ. 2493 ถึง 3 มีนาคม พ.ศ. 2494
นีกอลา เปเป
นีกอลา เปเป (Nicolas Pépé) เป็นนักฟุตบอลชาวโกตดิวัวร์ ปัจจุบันเล่นตำแหน่งปีกให้กับอาร์เซนอลในพรีเมียร์ลีกและทีมชาติโกตดิวัวร์
ท่าอากาศยานสุโขทัย
ท่าอากาศยานสุโขทัย หรือ สนามบินสุโขทัย (Sukhothai Airport) เปิดทำการบินเมื่อวันที่ 12 เมษายน พ.ศ. 2539 ท่าอากาศยานสุโขทัย มีเนื้อที่ 1,018 ไร่ ตั้งอยู่ในเขต 3 ตำบล คือ ต.ท่าทอง ต.คลองกระจง และ ต.ย่านยาว อ.สวรรคโลก จังหวัดสุโขทัย เริ่มดำเนินการก่อสร้างเมื่อปีที่ 2535 และเปิดให้บริการในปี พ.ศ. 2539
ข้อมูลท่าอากาศยาน
ท่าอากาศยานสุโขทัย มีการออกแบบอาคารผู้โดยสารเป็นลักษณะอาคารทรงไทย เปิดโล่งตามศิลปะสุโขทัยโบราณ เพื่อความกลมกลืนและสอดคล้องกับวัฒนธรรมของจังหวัดสุโขทัย มีพื้นที่แยกกันระหว่างผู้โดยสารขาเข้าและผู้โดยสารขาออก สามารถรองรับผู้โดยสารขาเข้าและขาออกได้ 400 คน ปัจจุบันทางวิ่ง (Runway) ยาว 2,300 เมตร กว้าง 45 เมตร รองรับน้ำหนักได้ 45 ตัน มีลานจอดเครื่องบินขนาด 50*250 เมตร สามารถจอดเครื่องบินแบบ Boeing 737 ได้จำนวน 3 ลำ
สนามบินสุโขทัย ได้รับการส่งเสริมจากสำนักงานคณะกรรมการส่งเสริมการลงทุน (BOI) ตั้งแต่ปี พ.ศ. 2539 สิทธิประโยชน์ที่ได้รับ ได้แก่ ด้านแรงงานต่างด้าว ด้านเครื่องจักรและอุปกรณ์ ด้านภาษีอากร และการหักลดหย่อน และด้านเงินตราต่างประเทศ และได้รับความร่วมมือจากบริษัท วิทยุการบินแห่งประเทศไทย จำกัด เป็นผู้ดูแลด้านการควบคุมการจราจรทางอากาศ โดยติดตั้งเครื่องช่วยเดินอากาศ และด้านการสื่อสารการบิน โดยให้บริการข่ายสื่อสารการบินผ่านดาวเทียม VSAT และกองอากาศการบิน กรมอุตุนิยมวิทยา ติดตั้งเครื่องมือตรวจอากาศและรายงานสภาพอากาศบริเวณสนามบิน โดยใช้เครื่องวัดทิศทางความเร็วของลม เครื่องวัดความกดอากาศ และเครื่องวัดอุณหภูมิ
สนามบินสุโขทัยได้รับอนุญาตให้เป็นสนามบินศุลกากรประกอบกิจการเดินอากาศแบบประจำมีกำหนดประกอบด้วย ด่านตรวจคนเข้าเมือง ด่านศุลกากร ด่านกักกันพืช และด่านควบคุมโรคติดต่อ สามารถรองรับผู้โดยสารที่เดินทางจากต่างประเทศได้
บริษัท การบินกรุงเทพ จำกัด เปิดสนามบินสุโขทัย ให้บริการในเส้นทาง กรุงเทพฯ-สุโขทัย และ กรุงเทพ-สุโขทัย-ลำปาง และจังหวัดใกล้เคียง ทั้งนี้เพื่อเป็นการส่งเสริมการท่องเที่ยวทางภาคเหนือตอนล่างของประเทศไทย อาทิ อุทยานประวัติศาสตร์สุโขทัย อุทยานประวัติศาสตร์ศรีสัชนาลัย ฯลฯ รวมทั้ง ในเส้นทางในประเทศแถบอินโดจีน โดยบางกออกแอร์เวย์ มีจุดมุ่งหมายที่จะใช้สนามบินสุโขทัย เป็นศูนย์กลางการบินในภูมิภาคแถบนี้
ตารางเที่ยวบิน (เดือนกันยายน 2565)
หมายเหตุ ตารางบินอาจมีการเปลี่ยนแปลง สามารถตรวจสอบได้ที่ www.bangkokair.com
เพลงชาติราชอาณาจักรยูโกสลาเวีย
เพลงชาติราชอาณาจักรยูโกสลาเวีย („Химна Краљевине Југославије”) กำเนิดขึ้นในปี ค.ศ. 1918 ภายหลังจากการรรวมตัวของรัฐแห่งชาวสโลวีน โครแอต และเซิร์บที่เพิ่งก่อตั้งขึ้น และ ราชอาณาจักรเซอร์เบียที่เป็นราชอาณาจักรอิสระ โดยราชอาณาจักรมอนเตเนโกรตกไปอยู่ภายใต้การปกครองของเซอร์เบียก่อนหน้านั้นแล้ว ได้ใช้เนื้อร้องที่ผสมกันระหว่าง เนื้อเพลงที่ตัดตอนจากเพลง โบเช ปราฟเด (ภาษาเซอร์เบีย), ลิเยปา นาชา โดโมวีโน (ภาษาโครเอเชีย) และ Naprej zastava slave (ภาษาสโลวีเนีย) โดยใช้จนถึง ค.ศ. 1941
อ้างอิง
{{Navboxes {{สัญลักษณ์ประจำชาติ {{เพลงชาติเซอร์เบีย}} {{เพลงชาติประเทศทวีปยุโรป}} }}
{{โครงเพลงชาติ}}
ราชอาณาจักรทอเลมี
ราชอาณาจักรทอเลมี (, Ptolemaic Kingdom) ตั้งอยู่ในอียิปต์ปัจจุบัน เป็นอาณาจักรที่ก่อตั้งขึ้นหลังจากที่พระเจ้าอเล็กซานเดอร์มหาราชได้รับชัยชนะต่ออียิปต์ในปี 332 ก่อนคริสต์ศักราช และสิ้นสุดลงเมื่อคลีโอพัตราสิ้นพระชนม์ เมื่อโรมันได้รับชัยชนะต่ออียิปต์ในปี 30 ก่อนคริสต์ศักราช ราชอาณาจักรทอเลมีก่อตั้งขึ้นโดยทอเลมีที่ 1 โซเตอร์ ผู้ประกาศตนเป็นฟาโรห์แห่งอียิปต์ ทอเลมีสร้างอียิปต์เป็นรัฐกรีกที่มีอาณาบริเวณตั้งแต่ทางใต้ของซีเรียซีเรียไปจนถึงไซรีนในลิเบีย และทางใต้ไปถึงนิวเบีย โดยมีอเล็กซานเดรียเป็นเมืองหลวงและเป็นศูนย์กลางของวัฒนธรรมกรีกและการค้า เพื่อให้เป็นที่ยอมรับของประชาชนในอียิปต์ทอเลมีก็ประกาศตนว่าเป็นผู้ครองต่อจากฟาโรห์ ผู้ครองราชย์ต่อมารับธรรมเนียมของอียิปต์โบราณในการเสกสมรสกับพี่น้องกันเอง ปฏิบัติตัวและแต่งตัวอย่างอียิปต์ วัฒนธรรมกรีกรุ่งเรืองในอียิปต์จนกระทั่งเมื่อถูกพิชิตโดยมุสลิม ราชวงศ์ทอเลมีต้องต่อสู้กับการปฏิวัติภายในประเทศและการสงครามกับภายนอกซึ่งนำมาซึ่งความเสื่อมโทรมของอำนาจจนกระทั่งมาถูกผนวกโดยราชอาณาจักรโรมัน
จำรัส เขมะจารุ
ศาสตราจารย์พิเศษ จำรัส เขมะจารุ (11 สิงหาคม พ.ศ. 2472 – 14 พฤษภาคม พ.ศ. 2558) อดีตองคมนตรี และอดีตประธานศาลฎีกา
ราชอาณาจักรทอเลมี
พระเจ้าอเล็กซานเดอร์มหาราช
ในปี 332 ก่อนคริสต์ศักราชพระเจ้าอเล็กซานเดอร์มหาราชกษัตริย์ราชอาณาจักรมาซิโดเนียทรงพิชิตอียิปต์ได้โดยมิได้รับการต่อต้านเท่าใดนักจากฝ่ายเปอร์เชีย อเล็กซานเดอร์ทรงได้รับการต้อนรับโดยชาวอียิปต์ในฐานะผู้ปลดปล่อย พระองค์ทรงแสดงความนับถือวัฒนธรรมของอียิปต์แต่ทรงแต่งตั้งชาวกรีกเป็นผู้บริหารทั้งหมด และทรงก่อตั้งเมืองใหม่อเล็กซานเดรียให้เป็นเมืองหลวง เมื่ออเล็กซานเดอร์ออกจากอียิปต์อีกปีหนึ่งต่อมาพระองค์ก็ทรงทิ้งอียิปต์ให้อยู่ภายใต้การปกครองของข้าหลวงคลีโอเมนีสแห่งนอเครติส (Cleomenes of Naucratis)
จำรัส เขมะจารุ
ประวัติ
จำรัส เขมะจารุ เกิดเมื่อวันที่ 11 สิงหาคม 2472 เป็นบุตรของเจียก และถนอม เขมะจารุ สำเร็จการศึกษาระดับปริญญาตรีธรรมศาสตร์บัณฑิต เมื่อปี พ.ศ. 2492 เนติบัณฑิตไทย ในปีเดียวกัน และสำเร็จการศึกษาระดับปริญญาโทด้านกฎหมาย Master of Comparative Laws จากมหาวิทยาลัยโคลัมเบีย และ Master of Laws จากมหาวิทยาลัยฮาร์วาร์ด